1979R0357 — BG — 01.01.2007 — 005.001

Този документ е средство за документиране и не обвързва институциите

►B РЕГЛАМЕНТ (ЕИО) № 357/79 НА СЪВЕТА от 5 февруари 1979 година относно статистическите изследвания на площите с лозя (ОВ L 054, 5.3.1979, p.124)

Изменен с





Изменен с







(*) Настоящият акт никога не е публикуван на български език.









▼B

РЕГЛАМЕНТ (ЕИО) № 357/79 НА СЪВЕТА

от 5 февруари 1979 година

относно статистическите изследвания на площите с лозя







СЪВЕТЪТ НА ЕВРОПЕЙСКИТЕ ОБЩНОСТИ, като взе предвид Договора за създаване на Европейската икономическа общност, и по-специално член 43 от него, като взе предвид предложението на Комисията ( 1 ), като взе предвид становището на Асамблеята ( 2 ), като има предвид, че, за да изпълни задълженията си, произтичащи от Договора и общностните разпоредби за обща организация на пазара на вино, Комисията изисква точни и осъвременени данни за производствения потенциал на лозовите насаждения в Общността, както и за средносрочните тенденции в производството и предлагането; като има предвид, че член 1 от Регламент № 24 относно постепенното установяване на обща организация на пазара на вино ( 3 ), предвижда държавите-членки да създадат най-късно до 31 декември 1964 г. лозарски регистър, който следва да се актуализира; като има предвид, че Регламент № 26/64/ЕИО на Комисията от 28 февруари 1964 г. относно определянето на допълнителни разпоредби за създаване на лозарски регистър, за управлението и актуализирането му ( 4 ), последно изменен с Регламент (ЕИО) № 1456/76 ( 5 ), предвижда, че пълното преразглеждане на лозарския регистър на Общността, посочен в член 3, параграф 1, следва да се извършва на всеки десет години, и за първи път през 1979 г.; като има предвид, че поземленият регистър сам по себе си предполага сериозна административна работа по установяване, използване и постоянно актуализиране на списък или регистър, който съдържа информация за собствениците на земя и за всички парцели с лозови насаждения, с достатъчно подробности, за тяхното идентифициране; като има предвид, че самите лозарските регистри в този смисъл са били създадени само от определени държави-членки, които са могли само да ги актуализират частично и нередовно; като има предвид, че извършените от определени държави-членки изследвания на лозови насаждения се отнасят до различни години; като има предвид, че тези национални изследвания и регистри не позволяват да се извършат точни, еднакви и синхронизирани наблюдения върху производствения потенциал и предлагането на лозарските пазари на Общността; като има предвид, че, за да се направи преценка на ситуацията и на развитието на пазарите на вино в Общността, е необходимо на всеки десет години да се провеждат основни статистически изследвания на лозарските стопанства, които да обхващат цялата засадена с лозя площ, като в периода между основните изследвания се провеждат междинни статистически изследвания, отнасящи се само до площите, заети с винени сортове лозя; като има предвид, че от технически и икономически съображения и с оглед на ограничената им значимост за лозаро-винарския пазар следва да се изключат от наблюденията отглежданите в държавите-членки лозя на открито с обща площ на лозовите насаждения под 500 ха, отглежданите при оранжерийни условия лозя, както и лозята, отглеждани върху много малки площи, чиято продукция е предназначена изцяло за домашна консумация от лозаро-винарите; като има предвид, че е необходима подробна информация за използването на площи, засадени с винени и десертни сортове лозя, за производство на лозов посадъчен материал, както и за сортовия състав и възрастта на лозите; като има предвид, че свръхпроизводството на десертно грозде може, преди всичко, да причини сериозни затруднения в лозаро-винарската икономика на някои страни-производителки; като има предвид, че поради тази причина е необходимо да се регистрират отделно лозята, чиято продукция е предназначена за производство на качествени вина, произведени в определен район, и на трапезни вина; като има предвид, че, за да се осигури постоянно наблюдение върху развитието на винопроизводството, е необходимо всяка година да се правят междинни статистически изследвания за всички промени, настъпили в резултат на изкореняване, създаване на нови насаждения или презасаждане на площи с винени сортове лозя; като има предвид, че резултатите от основните статистически изследвания, както и от междинните статистически изследвания, трябва да бъдат предоставяни възможно най-бързо на Комисията; като има предвид, че трябва да се вземат под внимание статистическите данни, произтичащи от прилагането на други разпоредби на Общността, за определяне на мерки за реорганизация на лозаро-винарското производство на Общността; като има предвид, че тъй като посредством методите на извадковите изследвания могат да се получат точни резултати при умерени разходи за големи площи с лозови насаждения, на държавите-членки трябва да се разрешава да извършват изчерпателни или извадкови изследвания, при условие че са определени стандарти за статистическа надеждност; като има предвид, че за да се прецени какво е производството на вино в Общността, се изисква всяка година да се събират данни за добивите от хектар и за средното естествено алкохолно съдържание в прясното грозде, в гроздовата мъст или във виното; като има предвид, че, поради наличието на масиви с много различни добиви, е необходимо да се направи разбивка на площите, засадени с винени сортове, по класове добиви; като има предвид, че Комисията трябва да представя доклади, за да може Съветът да прецени до каква степен извършените изследвания и обмен на информация могат да спомогнат за постигане на поставените от настоящия регламент цели; като има предвид, че Комисията трябва да предлага, при необходимост, хармонизиране на използваните методи; като има предвид, че е необходимо да се осигури оптимално сътрудничество между държавите-членки и Комисията при прилагането на настоящия регламент; като има предвид, че правилата за прилагане трябва да бъдат установени след консултация с Постоянния комитет за земеделска статистика, създаден с Решение 72/279/ЕИО ( 6 ); като има предвид, че е необходимо да се определи процедура за работата на Постоянния комитет за земеделска статистика; като има предвид, че статистическите изследвания позволяват своевременното адаптиране на производствения потенциал към търсенето на пазара; като има предвид, че това адаптиране може значително да намали непрекъснато растящите разходи за управление на пазарите на грозде и вино; като има предвид, че поради това е необходимо Общността да бъде финансово отговорна във връзка с направените от държавите-членки разходи за провеждане на първото основно статистическо изследване, предвидено в настоящия регламент; като има предвид, че установяването на предвидената в настоящия регламент система за провеждане на наблюденията изисква съответно промяна на определени разпореди на Общността в лозаро-винарския отрасъл, ПРИЕ НАСТОЯЩИЯ РЕГЛАМЕНТ:







Член 1

1. Държавите-членки, на чиято територия общата площ на лозята, отглеждани на открито, достига 500 ха или повече, извършват:

— основни статистически изследвания на всеки десет години за площите с лозови насаждения; първото основно изследване се извършва през 1979 г., или най-късно преди 1 април 1980 г. и се отнася до положението след извършените през 1978/1979 лозарска година изкоренявания и засаждане на нови насаждения,

— ежегодно, от втората година след провеждането на основни изследвания, междинни изследвания относно промените, настъпили в масивите, засадени с винени сортове лозя; първото междинно изследване се извършва през 1981 г. и се отнася до промените, настъпили през двете лозарски години 1979/1980 и 1980/1981.

▼M2

Въпреки това, първото основно изследване на площите с лозя в Италия може да бъде завършено до 31 октомври 1982 г. и се отнася до положението след изкореняването и засаждането през 1981/1982 лозарска година. Първото междинно изследване в тази държава-членка се провежда през 1984 г. и отнася до промените през двете лозарски години — 1982/1983 и 1983/1984.

▼M5

The first intermediate survey to be carried out in the territory of the former German Democratic Republic shall take place not later than two years after the first basic survey.

▼M7

Ако дадено изследване на Общността за структурата на земеделските стопанства на базата на Регламент (ЕИО) № 571/88 ( 7 ) е насрочено да се проведе в рамките на период от максимум 12 месеца по отношение на основното изследване, предвидено в първа алинея, първо тире, двете изследвания могат да се извършат едновременно. Държавите-членки предварително информират Комисията за тяхното намерение да използват тази разпоредба.

▼M2

2. Лозарската година е тази, определена въз основа на член 5, параграф 4 от Регламент (ЕИО) № 337/79.

▼A1

Член 1a

Република Гърция извършва първата базисна анкета в съответствие с разпоредбите на настоящия регламент от 1982 г.

За 1981 г. обаче, Република Гърция се задължава да представи данните, които се изискват в член 5.

▼M4

Член 1б

Кралство Испания провежда първото основно изследване през 1987 г. в съответствие с настоящия регламент. Това изследване обхваща положението след изкореняването, новото засаждане или презасаждането през 1986/1987 лозарска година.

Португалската република провежда първото основно изследване през 1989 г. Това изследване обхваща положението след изкореняването, новото засаждане и презасаждането през 1988/1989 лозарска година.

▼A2

Член 1в

Република Австрия се задължава да направи първото основно проучване през 1999. Проучването следва да обхваща ситуацията след изкореняване на стари насаждения, правене на нови насаждения или възстановяване на насаждения от реколта 1998/1999.

▼B

Член 2

1. Основните изследвания обхващат всички стопанства, чиито лозови масиви са обикновено предназначени да произвеждат грозде, гроздова мъст, вино или лозов посадъчен материал, предназначени за продажба.

2. По време на основните изследвания се регистрират следните данни за всяко посочено в параграф 1 стопанство:

А. използвана земеделска площ;

Б. обработваеми площи с лозя. Обработваемите площи с лозя се разбиват съгласно обичайното използване на продукцията на: а) площи с винени сортове лозя, които от своя страна се разделят на: — площи за качествени вина, произведени в определен район, — площи за други вина: — — включително вина, предназначени задължително за производство на гроздови спиртни напитки с гарантирано наименование за произход; б) площи с десертни сортове лозя; в) площи, засадени с необлагородени подложки; г) площи, предназначени изключително за производство на лозов посадъчен материал, подразделящ се от своя страна на: — разсадници — маточни лозя за подложки; ▼A1 д) площите със сортове грозде, предназначени за сушене ▼B Сортовете, които се класифицират едновременно като винени и десертни, се регистрират съобразно преобладаващото им използване в съответната географска единица.

3. По време на основните изследвания се отбелязват следните характеристики за площите с винени сортове лозя:

А. Винени сортове В съответните държави-членки се въвежда отделно запис за всяка посочена в член 4, параграф 3 географска единица на тези винени сортове, които общо представляват поне 70 % от общата площ с винени сортове, и във всички случаи на сортовете, които представляват 3 % или повече от тази площ. Другите сортове могат да се групират, като се посочва цветът на зърната. Въпреки това, по отношение на основното изследване от 1999 г., Португалската република може да предостави информация за сортовете лозя, които общо представляват най-малко 53 % от общите площи с грозде за производство на вино.

Б. Възраст на лозите Възрастта на лозите се определя на базата на лозарската година, през която лозите са били засадени или присадени на място. Различните възрастови групи се определят за всяка държава-членка в съответствие с предвидената в член 8 процедура.

4. Настоящият регламент не засяга онези разпоредби на държавите-членки, които предвиждат провеждането на изследвания на площите с лозя, които включват, заедно с информацията, посочена в параграфи 2 и 3, допълнителни данни, получени, например, в резултат на по-широкото приложно поле на изследването, отколкото посоченото в параграф 1, или по-подробна спецификация на данните за площите с лозя на съответните стопанства. Тези допълнителни резултати трябва също да бъдат предоставени на Комисията.

Член 3

1. Съответните държави-членки предават на Комисията до 30 септември на предходната година подробно описание на методите, които ще се използват за основните изследвания, и, когато е необходимо, план за съставяне на извадки.

2. Съответните държави-членки вземат подходящи мерки, за да ограничат,и, ако е необходимо, да направят преценка на грешките при наблюдение на общата площ с лозови насаждения по посочените в член 2, параграф 2, буква Б производства.

3. Основните изследвания могат да бъдат изчерпателни или да се основават на извадки на случаен принцип. По отношение на резултатите от тези основни изследвания, извършени чрез извадки на случаен принцип, държавите-членки вземат всички необходими мерки, за да гарантират, че грешката при извадка при степен на достоверност 68 % е от порядъка на най-много 1 % за характеристиките, посочени в член 2, параграф 2, буква Б в съответните географски единици. Извадките включват всички стопанства, независимо от техния размер.

▼M7

4. Държавите-членки, които са завършили създаването на лозарския регистър на национално равнище или в определени региони, и които го осъвременяват на годишна основа в съответствие с Регламент (ЕИО) № 2392/86, могат да изпратят на Комисията информацията за основното изследване, като използват за източник данните от лозарския регистър.

▼B

Член 4

1. Съответните държави-членки съобщават на Комисията получените от основните изследвания резултати възможно най-бързо и най-късно 15 месеца след приключване на изследванията в стопанствата.

2. Резултатите от основните изследвания трябва да бъдат предоставени по географски единици, в таблици, изготвени в съответствие с предвидената в член 8 процедура.

▼M4

3. Географските единици, посочени в параграф 2, член 2, параграф 2, буква Б, и параграф 3, буква A, и член 3, параграф 3, са:

— във Федерална Република Германия: лозарските райони, определени в съответствие с член 3 от Регламент (ЕИО) № 338/79 на Съвета от 5 февруари 1979 г., който формулира специални разпоредби по отношение на качествените вина, произведени в определен район ( 8 ), последно изменен с Регламент (ЕИО) № 3687/84 ( 9 ),

— в Гърция: лозарските райони, посочени в приложението,

— в Испания: лозарските райони, посочени в приложението,

— във Франция: департаментите или групите департаменти, включени в приложението,

— в Италия: провинциите,

▼M9

— в България, Чешката република, Унгария, Малта, Румъния, Словения, Словакия: регионите, изброени в настоящото приложението,

▼M4

— в Португалия: районите, посочени в приложението,

— в останалите заинтересовани държави-членки: цялата им национална територия.

▼B

4. Държавите-членки, които обработват резултатите от основните си изследвания по електронен път, предоставят тези резултати в машинно четима форма, съгласно предвидената в член 8 процедура.

Член 5

1. Междинните изследвания обхващат площите, засадени с винени сортове лозя в стопанствата, посочени в член 2, параграф 1 и отразяват промените, които са настъпили в площите на тези лозя през предходната лозарска година. Първите междинни изследвания след провеждането на основните изследвания отразяват промените, настъпили по време на предходните две лозарски години.

2. По време на междинните изследвания се събира информация за площите с лозя, които:

— са били изкоренени или изоставени,

▼M1

— са били презасадени по смисъла на приложение IVa (г) към Регламент (ЕИО) № 337/79 и, отделно, тези, които са били нови насаждения по смисъла на приложение IVa (д) към същия регламент,

▼B

площи с лозя, които обикновено се използван за производството на:

— качествени вина, произведени в определен район,

— други вина: — — от които вина, предназначени задължително за производство на някои гроздови спиртни напитки с регистрирано наименование за произход,

според сортовия състав или най-малко в зависимост от класовете добив, предвидени в член 6, параграф 2. Трябва да се вземат предвид и цифрите, отнасящи се до изкореняване и засаждане на лозя в резултат на прилагане на разпоредби на Общността.

3. Междинните изследвания могат да бъдат изчерпателни или да се основават на извадки на случаен принцип. По отношение на резултатите от тези междинни изследвания, извършени чрез извадки на случаен принцип, държавите-членки вземат всички мерки, за да гарантират, че грешката при извадка при степен на достоверност 68 % е от порядъка най-много на 3 % за цялата площ на лозовите насаждения, предназначени за производство на винено грозде в съответните географски единици.

▼A1

4. Съответните държави-членки предоставят на Комисията до 30 юни 1980 г., ►A2 и Република Гърция и Република Австрия ◄ в момента на присъединяване, подробно описание на методите, които трябва да бъдат използвани при междинните анкети; всяка промяна в тези методи следва да бъде предварително съобщавана.

▼M2

Въпреки това, Италия може да предостави това подробно описание до 30 юни 1983 г.

▼M4

Кралство Испания препраща това подробно описание до 30 юни 1987 г., а Португалската република — до 30 юни 1990 г.

▼M6

4a. Комисията, в тясно сътрудничество със заинтересованите държави-членки, проверява дали са изпълнени условията, регулиращи използването на данните от регистъра на лозята за статистически цели.

▼B

5. Съответните държави-членки предоставят на Комисията резултатите от междинните проучвания преди 1 май на годината, която следва съответните лозарски години. Тези резултати трябва да се разбият по географски единици, посочени съгласно член 4, параграф 3, и представени в таблици, съгласно процедурата на член 8.

6. Държави-членки, които обработват резултатите си от междинно проучване по електронен път, предоставят посочените в параграф 5 резултати в машинно четима форма, съгласно процедурата на член 8.

Член 6

▼M4

1. За всяка лозарска година заинтересованите държави-членки изпращат на Комисията данните за средния добив от хектар като хектолитри гроздова мъст или вино на хектар или като децитона произведено грозде на хектар за площите, заети с лозя от винени сортове, разбит по класовете добиви, указани в параграф 2.

Тези данни се изпращат, считано от 1979/1980 лозарска година за Германия, Франция и Люксембург, 1982/1983 — за Италия и Гърция, 1987/1988 — за Испания и 1989/1990 — за Португалия — ►A2 за Австрия от 1999/ 2000 г. ◄

▼B

2. Съответните държави-членки подразделят площите с винени сортове лозя от основните изследвания на класове по добив на базата на средните добиви на хектар от параграф 1 и съгласно посочената в член 8 процедура.

3. Съответните държави-членки правят прогноза за развитието за следващите 5 лозарски години на средните добиви от хектар за всеки клас добиви, посочени в параграф 2, като отразяват агрономическите и стопанските промени.

4. Данните, посочени в параграфи 1, 2 и 3, трябва да се разбиват по географски единици, както това е посочено в член 4, параграф 3, и да се представят отделно за площи с винени сортове лозя, които са предназначени за производство на:

— качествени вина, произведени в определен район,

— други вина: — — от които вина, предназначени задължително за производство на някои гроздови спиртни напитки с регистрирано наименование за произход.

▼M4

5. За всяка лозарска година и разбито по географски единици заинтересованите държави-членки съобщават на Комисията прогнозите за средното естествено алкохолно съдържание като обемни проценти или в градуса Оксле на прясното грозде, гроздова мъст или вина, произведени от площите, заети с лозя от винени сортове, предназначени по принцип за производството на:

— качествени вина, произведени в определен географски район,

— други вина: — — включително вина, задължително предназначени за производството на определени спиртни напитки, получени от вина с гарантирано наименование за произход.

Тези данни се съобщават, считано от 1979/1980 лозарска година за Германия, Франция и Люксембург, 1982/1983 — за Италия и Гърция, 1987/1988 — за Испания и 1989/1990 — за Португалия.

6. Годишната информация, посочена в параграфи 1 и 5, се съобщава преди 1 април след всяка лозарска година. Информацията по класовете добиви, посочени в параграф 2, се подава в рамките на срока, посочен в член 4, параграф 1. Прогнозата за бъдещите тенденции в средните добиви от хектар, посочени в параграф 3, се подават:

▼A2

— за първи път за Германия, Франция и Люксембург преди 1 октомври 1981 г., за Италия и Гърция преди 1 октомври 1984 г., за Испания и Португалия преди 1 октомври 1991 г. и за Австрия преди 1 октомври 1996 г.,

▼M4

— след това на всеки пет години преди 1 април, с изключение на втората оценка на Италия и Гърция, която се подава след две години.

▼B

7. Посочените в настоящия член данни се предоставят на Комисията под формата на таблици, определени в съответствие с процедурата по член 8.

▼M6

Член 6a

Държавите-членки, които са въвели регистър на лозята на национално ниво или в определени региони, и които го актуализират ежегодно, както е предвидено в Регламент (ЕИО) № 2392/86, могат да съобщават на Комисията годишната информация, установена в членове 5 и 6 от настоящия регламент, като използват данните от регистъра на лозята като източник за нея.

▼B

Член 7

1. В рамките на непрекъснати консултации и сътрудничество с държавите-членки, Комисията разглежда:

а) предоставените резултати;

б) техническите проблеми, свързани с изследванията и събирането на информацията, която следва да бъде съобщена и по-точно с понятията на Общността за засаждане/презасаждане на лозови насаждения, както и с понятието „прекратяване на лозарската дейност“;

в) значението на резултатите от изследванията и съобщената информация.

2. Комисията представя на Съвета, в срок от една година от съобщаването на резултатите от съответните държави-членки, тези резултати заедно с доклад за натрупания от основните изследвания опит.

▼M1

3. Комисията публикува резултатите от междинните изследвания и годишната информация, посочена в член 6, като част от годишните доклади, предвидени по член 30в, параграф 2 от Регламент (ЕИО) № 337/79.

▼M8

Член 8

1. Комисията се подпомага от Постоянния комитет за селскостопанска статистика, наричан по-долу „комитета“.

2. При позоваване на настоящия член се прилагат разпоредбите на членове 5 и 7 от Решение 1999/468/ЕО ( 10 ), като се вземат предвид разпоредбите на член 8 от същото решение.

Периодът, предвиден в член 5, параграф 6 от Решение 1999/468/ЕО, се определя на три месеца.

3. Комитетът приема свой процедурен правилник.

▼M4

Член 9

Необходимите разходи за основното изследване на положението след 1978/1979 лозарска година в Германия, Франция и Люксембург, след 1981/1982 лозарска година в Италия и Гърция, след 1986/1987 лозарска година в Испания и след 1988/1989 в Португалия се покриват от Общността до фиксирана сума, която следва да бъде определена.

▼B

Член 10

1. Регламент (ЕИО) № 978/78 на Съвета от 10 май 1978 г. относно статистически изследвания на площи с лозя ( 11 ) се отменя.

2. Позоваванията на отменения от параграф 1 регламент се тълкуват като позовавания на настоящия регламент.

Член 11

Настоящият регламент влиза в сила на 2 април 1979 г.

Настоящият регламент е задължителен в своята цялост и се прилага пряко във всички държави-членки.









ПРИЛОЖЕНИЕ

Списък на департаментите и на групите департаменти, посочени в член 4, параграф 3

ФРАНЦИЯ

1. Aude

2. Gard

3. Hérault

4. Lozère

5. Pyrénées-Orientales

6. Var

7. Vaucluse

8. Bouches-du-Rhône

9. Gironde

10. Gers

11. Charente

12. Charente-Maritime

13. Ardèche

14. Aisne

15. Seine-et-Marne

16. Ardennes, Aube, Marne, Haute-Marne

17. Cher, Eure-et-Loir, Indre, Indre-et-Loire, Loir-et-Cher, Loiret

18. Côte-d'Or, Nièvre, Saône-et-Loire, Yonne

19. Meurthe-et-Moselle, Meuse, Moselle, Vosges

20. Bas-Rhin, Haut-Rhin

21. Doubs, Jura, Haute-Saône, Territoire-de-Belfort

22. Loire-Atlantique, Maine-et-Loire, Sarthe, Vendée

23. Deux-Sèvres, Vienne

24. Dordogne, Landes, Lot-et-Garonne, Pyrénées-Atlantiques

25. Ariège, Aveyron, Haute-Garonne, Lot, Hautes-Pyrénées, Tarn, Tarn-et-Garonne

26. Corrèze, Haute-Vienne

27. Ain, Drôme, Isère, Loire, Rhône, Savoie, Haute-Savoie

28. Cantal, Allier, Haute-Loire, Puy-de-Dôme

29. Alpes-de-Haute-Provence, Hautes-Alpes, Alpes-Maritimes

30. Corse-du-Sud, Haute-Corse

▼M2

ГЪРЦИЯ

1. Централна Гърция и Евбея

2. Пелопонес

3. Йонийски острови

4. Епир

5. Тесалия

6. Македония

7. Тракия

8. Егейски острови

9. Крит

▼M4

ИСПАНИЯ

1. Galicia

2. Principado de Asturias

3. Cantabria

4. País Vasco A (provincia de Álava)

5. País Vasco B (provincias de Guipúzcoa y Vizcaya)

6. Navarra

7. La Rioja

8. Aragón A (provincia de Zaragoza)

9. Aragón B (provincias de Huesca y Teruel)

10. Cataluña A (provincia de Barcelona)

11. Cataluña B (provincia de Tarragona)

12. Cataluña C (provincias de Gerona y Lérida)

13. Baleares

14. Castilla-León A (provincia de Burgos)

15. Castilla-León B (provincia de León)

16. Castilla-León C (provincia de Valladolid)

17. Castilla-León D (provincia de Zamora)

18. Castilla-León E (provincias de Ávila, Palencia, Salamanca, Segovia y Soria)

19. Madrid

20. Castilla-La Mancha A (provincia de Albacete)

21. Castilla-La Mancha B (provincia de Ciudad Real)

22. Castilla-La Mancha C (provincia de Cuenca)

23. Castilla-La Mancha D (provincia de Guadalajara)

24. Castilla-La Mancha E (provincia de Toledo)

25. C. Valenciana A (provincia de Alicante)

26. C. Valenciana B (provincia de Castellón)

27. C. Valenciana C (provincia de Valencia)

28. Región de Murcia

29. Extremadura A (provincia de Badajoz)

30. Extremadura B (provincia de Cáceres)

31. Andalucía A (provincia de Cádiz)

32. Andalucía B (provincia de Córdoba)

33. Andalucía C (provincia de Huelva)

34. Andalucía D (provincia de Málaga)

35. Andalucía E (provincias de Almería, Granada, Jaén y Sevilla)

36. Canarias

ПОРТУГАЛИЯ

1. Entre Douro e Minho

2. Trás-os-Montes

3. Beira Litoral

4. Beira Interior

5. Ribatejo e Oeste

6. Alentejo

7. Algarve

8. R. A. Açores

9. R. A. Madeira

▼A3

ЧЕШКА РЕПУБЛИКА

1. Prаžská

2. Mělnická

3. Roudnická

4. Žernosecká

5. Mostecká

6. Čáslаvská

7. Brněnská

8. Bzenecká

9. Mikulovská

10. Mutěnická

11. Velkopаvlovická

12. Znobemská

13. Strážnická

14. Kyjovská

15. Uherskohrаdišťská

16. Podluží

УНГАРИЯ

1. Аlföldi szőlőtermő táj

2. Észаk-Dunántúli szőlőtermő táj

3. Dél-Dunántúli szőlőtermő táj

4. Észаk-Маgуаrországi szőlőtermő táj

МАЛТА

Маltа

Gozo аnd Comino

СЛОВЕНИЯ

1. ljutomersko-ormoški vinorodni okoliš

2. mаriborski vinorodni okoliš

3. rаdgonsko-kаpelski vinorodni okoliš

4. šmаrsko-virštаjnski vinorodni okoliš

5. vinorodni okoliš Наloze

6. prekmurski vinorodni okoliš

7. vinorodni okoliš Srednje Slovenske gorice

8. bizeljsko-sremiški vinorodni okoliš

9. vinorodni okoliš Belа krаjinа

10. vinorodni okoliš Dolenjskа

11. koprski vinorodni okoliš

12. vinorodni okoliš Goriškа Brdа

13. vinorodni okoliš Krаs

14. vinorodni okoliš Vipаvskа dolinа

СЛОВАШКА РЕПУБЛИКА

1. Маlokаrpаtská vinohrаdníckа oblаsť

2. Južnoslovenská vinohrаdníckа oblаsť

3. Stredoslovenská vinohrаdníckа oblаsť

4. Nitriаnskа vinohrаdníckа oblаsť

5. Východoslovenská vinohrаdníckа oblаsť

6. Tokаjská vinohrаdníckа oblаsť

▼M9

BULGARIA

1. Severozapaden

2. Severen tsentralen

3. Severoiztochen

4. Yugozapaden

5. Yuzhen tsentralen

6. Yugoiztochen

ROMANIA

1. Nord-Est

2. Sud-Est

3. Sud-Muntenia

4. Sud-Vest Oltenia

5. Vest

6. Nord-Vest

7. Centru

8. București-Ilfov.